આપણું વર્તન ઘણી વખત આપણી વ્યક્તિ માટે અઘરું બની જતું હોય છે. એક પતિ-પત્નીની પણ આવી જ કંઇક વાત છે. પત્નીનું કંઇ ધાર્યું ન થાય એટલે એ સીધી મરવાની વાત કરે. સાતમા માળે એ કપલ રહે છે. હું અહીંથી કૂદી જઇશ એવી ધમકી પત્ની આપ્યે રાખે. એક વાર તો ખરેખર ગેલેરીની રેલિંગ સુધી પહોંચી પણ ગઇ. આ ઘટનાથી પતિ એવો ગભરાઇ ગયો કે તેણે આખા ઘરની બારી અને ગેલેરીમાં જાળી કરાવી દીધી અને તાળાં મારી દીધાં. પત્નીએ કહ્યું, આ કંઇ એક જ રસ્તો થોડો છે, હું બીજું કંઇ પણ કરી શકું.